Я прывяду прыклад з нашым лiцэем: нашым вучням даецца шмат свабоды, але замест таго, каб разнесцi ўсю школу, пайсцi ў загул i ўвогуле перастаць вучыцца, дзецi наадварот самаарганiзоўваюцца, пачынаюць самi штосьцi жадаць, трэсьцi настаўнiкаў, рабiць дадатковыя заданнi, рыхтуючыся да ўрокаў. Не даюць нам спакою i пасля заняткаў, i нават на канiкулах. Сёння ўначы якраз едзем за горад здымаць высакахуткаснай камерай зоркi праз тэлескоп. Так што, калi даць дзецям больш свабоды, я ўпэўнены, гэта не прывядзе да краху. Наадварот, яны стануць лепшымi.